Maranatha | Onse Skool
Uitnemendheid Vreugde Integriteit Samewerking
Onse Skool is 'n voorskool in die Paardeberg, in die Aprilskloof, ongeveer 15km van Malmesbury af. Ons kinders en ons juffrouens kom uit die omliggende plaasgemeenskap en ons werk almal saam: die ouers, personeel, die boere, die donateurs en die Maranatha Trust. Ons leer saam hoe om 'n volhoubare skool te dra en te onderhou en ons vier hoekstene is Uitnemendheid, Vreugde, Integriteit en Samewerking.
"Dis 'n vreugdevolle gevoel wat my soggens beetpak as ek by Onse Skool se hekkie instap. Binne-in die gebou is 'n kubieke ruimte van liefde en potensiële talent wat wag om ontgin te word… ."
"Ons as personeel is baie trots op Onse Skool en dit is vir my 'n groot voorreg om hier te kan werk en om te kan sien hoe ons kinders groei en mooi leer. Hulle is veilig en gelukkig hier."
"Hier is ons kinders veilig en geliefd. Die skool gee hulle 'n opvoeding en dit is ook 'n skool waar Bybelse waardes uitgeleef word. "
"Dis so lekker om soggens op te staan om te gaan werk, want Onse Skool is 'n liefdevolle plek en ons werk saam as 'n span. Die kinders se glimlaggende gesiggies wys dat hulle dit gate uit geniet."
"Onse Skool is 'n veilige plek waar ons kinders baie liefde ontvang. My tyd saam met hierdie kinders is 'n absolute seëning van Bo en ek leer so baie en groei ook elke dag: geestelik; en as versorger van hierdie kinders."
"Onse Skool is 'n geskenk uit God se hand en ek as ouer is trots om my kind na so 'n liefdevolle skool toe te kan stuur wat 'n goeie basis vir ons kinders gee."
(Bru-Any se pa, Elroy)
"Die rol wat Onse Skool in Angelo se lewe speel, is van onskatbare waarde. Ons neem dag na dag waar hoe sy kennis toeneem."
(Angelo se pa, Fritz)
"Die dag toe ek hoor van die crèche wat gaan oopmaak, was ek baie opgemaak daaroor. En in twee weke se tyd nadat Ashwinithé by Onse Skool begin het, het ek regtig besef wat die skool vir haar beteken. Die skool het haar gehelp om oor te stap Graad R toe."